Document ID: 31997R2436

ΚΑΝΟΝΙΣΜΟΣ (ΕΚ) αριθ. 2436/97 ΤΗΣ ΕΠΙΤΡΟΠΗΣ της 9ης Δεκεμβρίου 1997 σχετικά με το ανώτατο ποσό της κοινοτικής χρηματοδοτικής συμμετοχής που πρέπει να καταβληθεί στα ενδιαφερόμενα κράτη μέλη σύμφωνα με τον κανονισμό (ΕΚ) αριθ. 723/97 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 723/97 του Συμβουλίου, της 22ας Απριλίου 1997, για την υλοποίηση προγραμμάτων δράσης των κρατών μελών στον τομέα των ελέγχων των δαπανών του ΕΓΤΠΕ, τμήμα Εγγυήσεων (1), και ιδίως τα άρθρα 1 και 4,
τον κανονισμό (ΕΚ) αριθ. 1780/97 της Επιτροπής, της 15ης Σεπτεμβρίου 1997, για τον καθορισμό των λεπτομερειών εφαρμογής του κανονισμού (ΕΚ) αριθ. 723/97 του Συμβουλίου για την υλοποίηση των προγραμμάτων δράσης των κρατών μελών στον τομέα των ελέγχων των δαπανών του ΕΓΤΠΕ, τμήμα Εγγυήσεων (2), και ιδίως το άρθρο 3,
Εκτιμώντας:
ότι το άρθρο 1 του κανονισμού (ΕΚ) αριθ. 723/97 προβλέπει ότι η Κοινότητα συμμετέχει στις δαπάνες των κρατών μελών για την υλοποίηση νέων προγραμμάτων δράσης, που προκύπτουν από νέες κοινοτικές υποχρεώσεις 7 ότι το άρθρο 4 παράγραφος 2 του ιδίου κανονισμού προβλέπει ότι η Επιτροπή, μετά τη γνωμοδότηση της επιτροπής του Ταμείου, καθορίζει το ανώτατο ποσό της κοινοτικής χρηματοδοτικής συμμετοχής λαμβάνοντας υπόψη τις διαθέσιμες πιστώσεις και με βάση τα στοιχεία τα οποία παρασχέθηκαν από τα ενδιαφερόμενα κράτη μέλη 7 ότι το εν λόγω ποσό χορηγείται σύμφωνα με το άρθρο 3 του κανονισμού (ΕΚ) αριθ. 1780/97 7 ότι τα ενδιαφερόμενα κράτη μέλη παρείχαν τις σχετικές πληροφορίες στην Επιτροπή για το έτος 1997 7
ότι έχει ζητηθεί η γνώμη της επιτροπής του Ταμείου για τα ποσά που ορίζονται στο παράρτημα του παρόντος κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ανώτατο ποσό της κοινοτικής χρηματοδοτικής συμμετοχής σε εθνικό νόμισμα για τις δαπάνες που αναλαμβάνονται από τα ενδιαφερόμενα κράτη μέλη σχετικά με την υλοποίηση προγραμμάτων δράσης στον τομέα των ελέγχων των δαπανών του ΕΓΤΠΕ, τμήμα Εγγυήσεων για το 1997, όπως προβλέπεται από τον κανονισμό (ΕΚ) αριθ. 723/97, καθορίζεται στο παράρτημα του εν λόγω κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Δεκεμβρίου 1997.

Labels: 4
15
18
6